[{"text_idx": "#000004", "text": "Mae pethau\u2019n newid. Mae hyd yn oed anghenion maethol ein cyrff yn amrywio ac yn newid yn ystod ein bywydau, ac mae\u2019n hanfodol ein bod ni\u2019n gofalu am ein cyrff er mwyn bod yn iach ac yn hapus o fabandod hyd cyfnodau hwyrach ein bywydau."}, {"text_idx": "#000005", "text": "A oes un bwyd y dylen ni ei fwyta sy\u2019n rhoi ein holl anghenion dietegol i ni? Yn syml, yr ateb yw \u2018nag oes\u2019; nid oes yr un bwyd unigol sy\u2019n cynnwys yr holl faetholion sydd eu hangen arnon ni i fod yn iach. Y ffordd hawsaf i fyw\u2019n iach yw bwyta amrywiaeth o wahanol fwydydd."}, {"text_idx": "#000007", "text": "Gan ei fod yn llawn dop o fitaminau a mwynau hanfodol, gall diet cytbwys gyda chig coch yn sail iddo ein helpu ni i gadw\u2019n ffit ac yn iach trwy gydol ein bywydau."}, {"text_idx": "#000009", "text": "Mae cig coch yn naturiol gyfoethog mewn protein ac mae\u2019r fitaminau a\u2019r mwynau mae\u2019n eu cynnwys yn cynnig nifer o fanteision iechyd. Er enghraifft, gall helpu rheolaeth ein cyrff dros bwysau gwaed; iechyd llygaid a chroen; iechyd esgyrn; gweithrediad y cyhyrau a\u2019r nerfau; iechyd atgenhedlol; gwallt ac ewinedd; trosglwyddo ocsigen sy\u2019n ein hatal rhag teimlo\u2019n flinedig; yn ogystal a\u0302 gweithrediad yr imiwnedd a gweithrediad gwybyddol. Gall hefyd ein helpu ni i ganolbwyntio a gall gynnig ynni cyson inni i gario ymlaen gyda ein bywydau bob dydd."}, {"text_idx": "#000010", "text": "Mae cig coch yn cynnwys y mathau o haearn a zinc sy\u2019n cael eu hamsugno\u2019n well gan ein cyrff na\u2019r rheini sydd i\u2019w cael mewn unrhyw ffynonellau dietegol eraill. Caiff haearn hema o gig coch ei amsugno 2-6 gwaith yn well na ffynonellau haearn heb hema."}, {"text_idx": "#000017", "text": "Amodau a thelerauPolisi preifatrwyddDefnydd o gwcis ar y wefanDatganiad hygyrcheddEin gwefannau eraill"}]